**Bihać, 19.10.2022. godine.**

**NABAVKA BR. 8 - POZIV ZA PREDAVAČE / TRENERE**

**za izvođenje programa stručnog osposobljavanja osoba na poslovima u metalopreradi**

**TEHNIČKI OPIS I UVJETI NABAVKE USLUGA**

**Sadržaj**

* 1. **O projektu i kontekstu radnog zadatka**
	2. **Detaljan opis radnog zadatka**
	3. **Dinamika rada, lokacija, resursi i isporuke dokumenata**
	4. **Izvještavanje i plaćanje**
	5. **Tražene kvalifikacije**
	6. **Način i rok za podnošenje** **prijave**
	7. **Ocjena ponuda**
	8. **Način i rok za postavljanje pitanja**

* 1. **O projektu i kontekstu radnog zadatka:**

Projekt „Aktivacije i integracije nezaposlenih osoba na tržištu rada u Unsko sanskom kantonu“ je financiran od strane Međunarodne organizacije rada (MOR/ILO), Europske unije u BiH, Grada Bosanska Krupa i Grada Bihaća. Projekt implementira Grad Bosanska Krupa u suradnji sa: Grad Bihać, Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“, te poduzećima doo Krupa Kabine, doo Bosankar, doo ZAH, doo ACMA, doo ATNH, doo Safebus, doo Ibrahimović, doo AKM Technology, doo Č.J. i doo Kostelski buk.

Projekt je usmjeren na promjenu pristupa ključnih aktera u procesu upravljanja tržištem rada i kreiranja sistema u kojem se upravljanje tržištem rada, te donošenje politika i mjera, zasniva na partnerskom, analitičko planskom pristupu, sa jasno postavljenim ciljevima i ulogama svih aktera. Da bi put prema takvoj promjeni uopće bio otvoren, neophodno je graditi i jačati Lokalno partnerstvo za zapošljavanje (LPZ BI-BK) u koje su pored gradova Bihać i Bosanska Krupa, uključeni Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“, te gore navedena poduzeća iz metaloprerađivačkog sektora i sektora turizma.

Očekuje se da projekt doprinese uspostavljanju integriranog, strateškog, participativnog pristupa upravljanju tržištem rada. Ovakav ishod će omogućiti da LPZ BI-BK formira funkciju upravljanja tržištem rada na lokalnom nivou i provodi je i nakon isteka projekta. Tome će doprinijeti ostali projektni ishodi, u vidu osnaženih kapaciteta LPZ BI-BK, te kreiranja tehničkih pretpostavki za obuku radne snage. Posebna pažnja će biti posvećena poticanju nezaposlenih osoba i teže zapošljivih kategorija da se aktiviraju i njihovom uključivanju u programe obuke i zapošljavanja/ samozapošljavanja, što će osigurati dalju zainteresiranost i uključenost poslodavaca i nezaposlenih osoba u ovom procesu. U tom kontekstu jedna od ključnih aktivnosti projekta je dizajnirane i provođenje promotivne digitalne kampanje za privlačenje nezaposleni lica na obuku.

Krajnji korisnici projekta su nezaposlene osobe (od kojih su bar 50% teže zapošljive osobe) koje se nalaze na evidenciji SzZ USK. Direktnu korist će imati minimalno 100 korisnika. Od toga, 80 osoba će biti korisnici programa za stručno osposobljavanje. Teže zapošljive osobe, odnosno mladi do 29 godina, žene, niže kvalificirane ili nekvalificirane osobe će biti zastupljeni sa minimalno 50% polaznika u ovom programu. Preostalih 20 osoba će biti korisnici programa podrške samozapošljavanju.

Korisnici projekta su osobe čija aktualna zanimanja nisu srodna sa potrebama tržišta rada, odnosno osobe koje iskažu namjeru za unaprjeđenjem konkurentnosti na tržištu rada, te osobe koje žele pokrenuti vlastiti biznis. Naime, poteškoće zbog kojih osobe sa ovim karakteristikama teže dolaze do posla se ogledaju u nedostatku potrebnih kvalifikacija, nedostatku programa za obuku i prekvalifikaciju, nedostatku motiva za učenje i traženje posla. Stoga će ovaj projekt kroz gore predstavljene aktivnosti djelovati najprije na motiv nezaposlenih osoba (aktivaciju), a potom i na njihovo osposobljavanje i zapošljavanje (integraciju). U konačnici minimalno 80 osoba, od kojih 40 pripadaju kategoriji teže zapošljivih, će putem završenog programa obuke povećati konkurentnost na tržištu rada, a njih 60 će biti zaposleno.

* 1. **Detaljan opis radnog zadatka**

U okviru projekta planirana je realizacija minimalno 3 programa osposobljavanja za specifične poslove u metalopreradi kako slijedi:

* Program osposobljavanja za poslove u zanimanju bravar, te
* Program osposobljavanja za poslove u zanimanju zavarivač i/ili
* Program osposobljavanja za poslove u zanimanju Operater na CNC mašinama za obradu metala

Kroz naprijed navedene programe će biti osposobljeno minimalno 70 polaznika. Obuka će biti organizirana u grupama od 13-15 polaznika. Za vrijeme trajanja projekta će biti organizirana obuka za 5 grupa polaznika od kojih će bar jedna grupa biti u zanimanju bravar, odnosno bar jedna grupa u zanimanju zavarivač ili CNC operater.

Prosječno trajanje jednog programa osposobljavanja je tri mjeseca. Planirani početak obuke prve grupe polaznika je novembar 2022. godine, dok zadnja grupa polaznika svoj program osposobljavanja mora završiti do kraja oktobra 2023. godine. Vodeći se naprijed navedenim okvirima, grupe će biti formirane shodno interesu / prijavama polaznika. Selekcija polaznika se provodi na osnovu podnesenih prijava, a proces selekcije i formiranje grupa provodi MSŠ uz odobrenje LPZ BI-BK. U nastavku je pregled modula za osposobljavanja za poslove u zanimanjima zavarivač, operater na CNC mašinama za obradu metala i bravar, te pregled broja nastavnih sati koji je kreiran na bazi jedne grupe polaznika.

|  |  |  |  |
| --- | --- | --- | --- |
| **PROGRAM OSPOSOBLJAVANJA - BRAVAR** | Teorija | Praksa | **UKUPNO** |
| **R.br.** | **NAZIV MODULA** | BSC | BSC | Firma |
| 1. | Priprema radnog mjesta, alata i materijala za rad, zaštita na radu i zaštita životne sredine | 5 | 0 | 0 | 5 |
| 2. | Upotreba i primjena teh. dokumentacije za rad | 5 | 0 | 0 | 5 |
| 3. | Mašinski elementi, tehnologija obrade i montaže | 10 | 50 | 0 | 60 |
| 4. | Tehnologija bravarije | 5 | 10 | 0 | 15 |
| 5. | Tehnika mjerenja i održavanja alata, mašina i opreme | 5 | 10 | 0 | 15 |
| 6. | Izrada gotovog sklopa/proizvoda prema teh. dokumentaciji | 0 | 0 | 80 | 80 |
| **7.** | **UKUPNO** | **30** | **70** | **80** | **180** |

|  |  |  |  |
| --- | --- | --- | --- |
| **PROGRAM OSPOSOBLJAVANJA - ZAVARIVAČ** | Teorija | Praksa | **UKUPNO** |
| **R.br.** | **NAZIV MODULA** | BSC | BSC | Firma |
| 1. | Sigurnost i zaštita na radu  | 10 |  |  | 10 |
| 2. | Mašinski materijali, alati i mašine  | 10 |  |  | 10 |
| 3. | Elementi mašina i mašine  | 10 |  |  | 10 |
| 4. | Tehnologija obrade  | 30 |  |  | 30 |
| 5. | Praktična obuka |  | 40 | 120 | 160 |
| **6.** | **UKUPNO** | **60** | **40** | **120** | **220** |

|  |  |  |  |
| --- | --- | --- | --- |
| **PROGRAM OSPOSOBLJAVANJA - Operater na CNC mašinama za obradu metala** | Teorija  | Praksa | **UKUPNO** |
| **R.br.** | **NAZIV MODULA** | BSC | BSC | Firma |
| 1. | Sigurnost i zaštita na radu  | 10 |   |   | 10 |
| 2. | Osnove tehničkog crtanja i AUTOCAD  | 20 |   |   | 20 |
| 3. | Osnove tehnološkog procesa u preradi metala  | 20 |   |   | 20 |
| 4. | Provodenje CNC procesa  | 20 |   |   | 20 |
| 5. | Održavanje CNC opreme  | 20 |   |   | 20 |
| 6. | Rješavanje problema u CNC procesima  | 30 |   |   | 30 |
| 7. | Praktičan rad – Praksa |   | 60 | 180 | 240 |
| **8.** | **UKUPNO** | **120** | **60** | **180** | **360** |

Obuka polaznika se izvodi u Centru za podršku poduzetništvu u Bosanskoj Krupi (BSC <https://www.business-support-center.com/>) i partnerskim firmama. Obuka se sastoji od teoretskog i praktičnog dijela. Predmet ovog poziva su teoretska obuka i dio praktične obuke koji se odvija u BSC-u.

Dinamika realizacije programa osposobljavanja minimalno 70 osoba za poslove u metalorperadi:

|  |  |  |  |
| --- | --- | --- | --- |
| R.br. | Opis | Rok | Odgovoran |
| 1 | Objavljen javni poziv za nezaposlene osobe iz USK za prijavu učešća u programu stručnog osposobljavanja za zanimanja CNC operater, zavarivač i bravar | Javni poziv objavljen 05.10.2022. godine | PLOD Centar LEP BI-BK |
| 2 | Prikupljene prijave, provedena selekcija polaznika i formirano 5 grupa od 13-15 polaznika. | U skladu sa dinamikom prijava | MSŠ LEP BI-BK |
| 3 | Proveden programa stručnog osposobljavanja za 70 polaznika, u skladu sa nastavim planovima programa za osposobljavanje za poslove u zanimanjima koja su predmet ovog poziva. (Programi su certificirani od strane MO USK). 70 osoba organiziranih u 5 grupa kompletiralo obuku za poslove u zanimanjima u metalopreradi od kojih je bar jedna grupa polaznika ospobilje za zanimanje bravar i bar jedna za zanimanje zavarivač ili CNC operater.  | Od novembra 2022 sve do završetka 5. grupe polaznika ili najkasnije do oktobra 2023 | Predavači, MSŠ kao koordinator obuke |
| 4 | Koordinacija izvođenja praktične obuke u firmama | Od januara 2023. godine do završetka programa | MSŠ |
| 5 | Izvještavanje o provedenoj obuci | Po završetku 5. gurpe polaznika ili najkasnije do oktobra 2022. | MSŠ  |

Predmet ovog javnog poziva su aktivnosti koje su u tabeli iznad navedene pod rednim brojem 3 „Provođenje programa stručnog osposobljavanja za 70 polaznika, organiziranih u 5 grupa od kojih bar jedna mora biti za zanimanje bravar i bar jedna za zanimanje Zavarivač ili CNC operater“

Aktivnost je podijeljena u četiri lota, od kojih se tri lota odnose direktno na predavače, a jedan lot na tehničku podršku praćenja realizacije svih programa. Jedan predavač/trener se može prijaviti samo na jedan lot, a opisi poslova za koje se predavač / trener može prijaviti su predstavljeni u nastavku.

**LOT 1 Program osposobljavanja za poslove u zanimanju bravar**

LOT 1 se odnosi na Program osposobljavanja za poslove u zanimanju bravar. Program se sastoji od 6 modula koji uključuju kombinaciju:

* Teoretske nastave 30 nastavnih sati
* Praktične obuke u BSC-u, 70 nastavnih sati i
* Praktične obuke u partnerskoj firmi, 80 nastavnih sati (obuka u partnerskoj firmi nije predmet ovog javnog poziva, a za istu će biti zaduženi mentori u partnerskim firmama)

Za realizaciju programa osposobljavanja za poslove u zanimanju bravar potrebna su dva predavača sa sljedećim zaduženjima

|  |  |  |  |
| --- | --- | --- | --- |
| **R.b.** | **Zaduženja/moduli** | **Fond sati\*** | **Predavač / trener** |
| 1. | Priprema radnog mjesta, alata i materijala za rad, zaštita na radu i zaštita životne sredine | 5 teorija | A) Predavač i voditelj programa obuke |
| 2. | Upotreba i primjena teh. dokumentacije za rad | 5 teorija |
| 3. | Tehnologija bravarije | 5 teorija10 praksa |
| 4. | Mašinski elementi, tehnologija obrade i montaže | 10 teorija50 praksa | B) Predavač/trener |
| 5. | Tehnika mjerenja i održavanja alata, mašina i opreme | 5 teorija10 praksa |

*\*Fond sati na bazi jedne grupe polaznika*

**LOT 2 Program osposobljavanja za poslove u zanimanju zavarivač**

LOT 2 se odnosi na Program osposobljavanja za poslove u zanimanju zavarivač. Program se sastoji od:

* 4 modula teoretske nastave, 60 nastavnih sati
* Praktične obuke u BSC-u, 40 nastavnih sati
* Praktične obuke u partnerskoj firmi, 120 nastavnih sati (obuka u partnerskoj firmi nije predmet ovog javnog poziva, a za istu će biti zaduženi mentori u partnerskim firmama)

Za realizaciju ove obuke su potrebna dva predavača sa sljedećim zaduženjima:

|  |  |  |  |
| --- | --- | --- | --- |
| **R.br.** | **Zaduženja/moduli** | **Fond sati\*** | **Predavač / trener** |
| **1** | Sigurnost i zaštita na radu  | 10 | A) Predavač i voditelj programa obuke  |
| **2** | Elementi mašina i mašine  | 10 |
| **3** | Tehnologija obrade  | 30 |
| **4** | Mašinski materijali, alati i mašine  | 10 | B) Predavač/trener |
| **5** | Praktična nastava | 40 |

*\*Fond sati na bazi jedne grupe polaznika*

**LOT 3 Program osposobljavanja za poslove u zanimanju Operater na CNC mašinama za obradu metala**

LOT 3 se odnosi na Program osposobljavanja za poslove u zanimanju CNC operater. Program se sastoji od:

* 6 modula teoretske nastave, 120 nastavnih sati
* Praktične obuke u BSC-u, 60 nastavnih sati
* Praktične obuke u partnerskoj firmi, 180 nastavnih sati (obuka u partnerskoj firmi nije predmet ovog javnog poziva, a za istu će biti zaduženi mentori u partnerskim firmama)

Za realizaciju ove obuke su potrebna tri predavača sa sljedećim zaduženjima:

|  |  |  |  |
| --- | --- | --- | --- |
| **R.b.** | **Zaduženja/moduli** | **Fond sati\*** | **Predavač / trener** |
| 1. | Osnove tehničkog crtanja i AUTOCAD  | 20 teorija | A) Predavač i voditelj programa obuke |
| 2. | Provodenje CNC procesa  | 20 teorija |
| 3. | Održavanje CNC opreme  | 20 teorija |
| 4. | Praktičan rad | 30 praksa |
| 5. | Sigurnost i zaštita na radu  | 10 teorija | B) Predavač/trener |
| 6. | Rješavanje problema u CNC procesima  | 30 teorija |
| 7. | Praktičan rad | 30 praksa |
| 8. | Osnove tehnološkog procesa u preradi metala  | 20 teorija | C) Predavač |

*\*Fond sati na bazi jedne grupe polaznika*

**LOT 4 Tehnička podrška monitoringa i verifikacije obuke**

Lot 4 se odnosi na poslove koordinacije, monitoringa i verifikacije nastave. Podijeljeni su na 80 sati koordinacije i 100 nastavnih sati monitoringa i verifikacije, kako slijedi:

|  |  |  |  |
| --- | --- | --- | --- |
| **R.b.** | **Zaduženja/moduli** | **Fond sati\*** | **Predavač / trener** |
| 1. | Stručna osoba za koordinaciju programa osposobljavanjaPraćenje i kontrola prisutnosti predavača i polaznika, vođenje evidencije rada, organizacija završnih ispita i obrada dobivenih rezultata i izrada završnih dokumenta. | 80  | A) Koordinator programa obuke |
| 2. | Stručna osoba za monitoring nastave Planiranje i organizacija nastavnog procesa u školi i kod poslodavca. Kontrola izvršenja kompletnog programa osposobljavnja. Organizacija polaganja završnog ispita. Verifikacija postignutih rezultata u skladu sa Programom za osposobljavanje odraslih Ministarstva obrazovanja USK u predmetnim zanimanjima. | 100  | B) Monitoring i verifikacija |

* 1. **Izvještavanje i plaćanje**
		1. Izvještavanje.

Svi predavači/treneri su obavezni voditi evidenciju održanih nastavnih sati i redovno izvještavati voditelja programa. Predavač - voditelj programa obuke u suradnji sa predavačima koji učestvuju u programu, je obavezan dostaviti periodični izvještaj i finalni izvještaj o provedenoj obuci. Izvještaji se dostavljaju koordinatoru obuke - MSŠ, koja izvještaje prosljeđuje PLOD Centru. Format evidencije i izvještavanje će biti definirani od strane PLOD-a i kao takvi će biti sastavni dio ugovora kojeg će PLOD sklopiti sa izabranim predavačima/trenerima.

* + 1. Plaćanje

PLOD Centar će odobriti i provesti plaćanja na temelju izvještaja o provednoj obuci kako slijedi:

* Uplata prve transe u visini od 50% planirane naknade će biti izvršena po realizaciji minimalno 50% planiranog fonda sati
* Uplata druge transe u visini od 50% planirane naknade će biti izvršena po realizaciji 100% planiranog fonda sati

Gore navedene uplate će biti izvršene najkasnije 7 dana od dana prihvatanja izvještaja

* 1. **Tražene kvalifikacije / reference**
		1. LOT 1 Program osposobljavanja za poslove u zanimanju bravar
* Kompetencije za A) predavača / voditelja programa obuke

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova. Minimum 2 god radnog iskustva kao predavač stručno-teoretske nastave mašinske struke.

* Kompetencije za B) predavača / trenera u programu obuke

Predavač mora posjedovati diplomu - dipl.ing mašinstva, bacheler mašinstva min 240 ECTS bodova. Minimum 2 god radnog iskustva kao predavač stručno-teoretske nastave mašinske struke

* + 1. LOT 2 Program osposobljavanja za poslove u zanimanju zavarivač
* Kompetencije za A) predavača / voditelja programa obuke

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova. Minimum 2 god radnog iskustva kao predavač stručno-teoretske nastave mašinske struke.

* Kompetencije za B) predavača / trenera

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova; ing mašinstva sa certifikatom za atestiranim zavarivača prema EU normama. Minimum 2 god radnog iskustva kao predavač stručno-teoretske nastave mašinske struke.

* + 1. LOT 3 Program osposobljavanja za poslove u zanimanju Operater na CNC mašinama za obradu metala
* Potrebne kompetencije za A) predavača / voditelja programa obuke – CNC operater

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova. Minimum 2 god radnog iskustva kao predavač stručno-teoretske nastave mašinske struke. Specijalističko znanje rada na CNC mašinama.

* Potrebne kompetencije za B) predavača / trenera u programa obuke – CNC operater

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova. Minimum 2 god radnog iskustva kao predavač stručno-teoretske nastave mašinske struke. Specijalističko znanje rada na CNC mašinama.

* Potrebne kompetencije za C) predavača u programa obuke – CNC operater

Predavač mora posjedovati diplomu - dipl.ing mašinstva, bacheler mašinstva min2 40 ECTS bodova. Minimum 2 god radnog iskustva kao predavač stručno-teoretske nastave mašinske struke. Specijalističko znanje rada na CNC mašinama.

* + 1. LOT 4 Tehnička podrška monitoringa i verifikacije obuke
* Stručna osoba za koordinaciju programa osposobljavanja: 80 nastavnih sati

Završen fakultet društvenog ili tehničkog smjera bacheler istog sa min 240 ECTS bodova minimum; 10 god radnog iskustva, i dobro poznavanje zakona iz oblasti obrazovanja odraslih

* Stručna osoba za monitoring nastave: 100 nastavnih sati

Dipl.ing mašinstva, bacheler mašinstva min 240 ECTS bodova sa minimum 10 god radnog iskustva i poznavanjem rada u privredi i dobro poznavanje zakona iz oblasti obrazovanja odraslih.

* 1. **Način i rok za podnošenje prijave**
		1. Način podnošenja prijave

Prijava treba da sadrži:

* Kratku tehničku ponudu koja će uključivati prijedlog metodologije za izvršenje radnih zadataka
* CV predavača/trenera sa detaljnim informacijama o relevantnom prošlom iskustvu
* Financijsku ponudu (Forma financijske ponude u prilogu br. 1)

Ponuda koja uključuje gore navedena dokumenta treba biti dostavljena **u pdf formatu**. Ponudu je potrebno dostaviti **putem elektronske pošte na adresu:** **plod@plod.ba**

* + 1. Rok za dostavljanje prijave

**Rok za dostavljanje ponude je 28.10.2022. godine, (petak) do 16.00 sati.**

Nepotpune i neblagovremene ponude se neće uzeti u razmatranje.

* 1. **Ocjena prijedloga**

Sve ponude koje ispunjavaju administrativne uvjete će biti ocjenjene.

Kriterij za dodjelu ugovora je ekonomski najpovoljnija ponuda. Ukupan broj bodova se dobije zbirom bodova koje ponuđač ostvari po osnovu A) kvalitete ponude i B) cijene ponude. Ponuda može ostvariti maksimalno 100 bodova, i to po osnovu kvalitete, ponuda može ostvariti maksimalno 70 bodova, a po osnovu cijene, maksimalno 30 bodova.

Prilikom ocjene kvalitete ponude komisija će vrjednovati: kompetencije i iskustvo ponuđača u traženim oblastima (poglavlje 1.4.).

* 1. **Način i rok za postavljanje pitanja**

Molimo Vas da u slučaju dodatnih pojašnjenja isključivo koristite e-mail: plod@plod.ba. Rok za postavljanje pitanja je dan prije roka za dostavu ponude (rok za dostavu ponude **28.10.2022. godine** (petak) **do 16.00 sati**).

* **KRAJ -**